**ЦРВЕНИ КРСТ СРБИЈЕ**

**Комисија за јавне набавке**

**Београд, Симина 19 ЈН Д 4/18**

**ЈН Д 5/18**

**Питање број 1:**

**Доказ не може бити старији од два месеца пре отварања понуда; u CG dokazi se prihvataju da ne mogu biti stariji od 3 mjeseca – da li takav dokaz prihvatate ?**

**Одговор:**

**Без обзира из које земље је понуђач услови прописани конкурсном документацијом важе за све понуђаче, а то значи да ако у конкурсној документацији стоји да документ не може да буде старији од 2 месеца онда не може бити старији од 2 месеца без обзира на седиште понуђача, па се документ старији од 2 месеца у том случају неће прихватити а понуда ће бити одбачена као неприхватљива.**

**Питање број 2:**

Услов из чл. 75. ст. 1. тач. 4) Закона - **Доказ:** 1. Уверење Пореске управе Министарства финансија и привреде да је измирио доспеле порезе и доприносе и

2. уверење надлежне управе локалне самоуправе да је измирио обавезе по основу изворних локалних јавних прихода, или потврду Агенције за приватизацију да се понуђач налази у поступку приватизације.

**Доказ не може бити старији од два месеца пре отварања понуда; u CG dokazi se prihvataju da ne mogu biti stariji od 3 mjeseca – da li takav dokaz prihvatate ?**

**Одговор:**

**Одговор је исти као и на питање 1.**

**Питање број 3:**

Услов из члана чл. 75. ст. 2.  - **Доказ:** Потписан о оверен Oбразац изјаве (Образац изјаве, дат је у поглављу **XII**). Изјава мора да буде потписана од стране овлашћеног лица понуђача и оверена печатом. **Уколико понуду подноси група понуђача**, Изјава мора бити потписана од стране овлашћеног лица сваког понуђача из групе понуђача и оверена печатом.

Pretpostavljam da ovo vazi za teritoriju Srbije a ne Crne Gore.

Mozemo vam dostaviti dokaz da nije krivicno osudjivan direktor i ovlsceno lice , kao za nase tendere

**Одговор:**

Да поновимо да **без обзира из које земље је понуђач услови прописани конкурсном документацијом важе за све понуђаче. У вези доказа** из члана чл. 75. ст. 2.  Упућени сте да потпишете изјаву из поглавља **XII којом изјављујете да** „Понуђач................................[навести назив понуђача] у поступку јавне набавке прехрамбених артикала за рад Дечијег одмаралишта Црвеног крста Србије у Баошићу у сезони 2018. године, број набавке ЈН Д 4/18, поштовао је обавезе које произлазе из важећих прописа о заштити на раду, запошљавању, условима рада и заштити животне средине и тврди да му у време подношења понуде није била на снази изречена мера забране обављања делатности“. Испод обрасца изјаве је дато и објашњење да „**Уколико понуду подноси група понуђача,** изјава мора бити потписана од стране овлашћеног лица сваког понуђача из групе понуђача и оверена печатима сваког од њих.“ Овим се само објашњава да ако понуђач наступа самостално такву изјаву ће потписати његово овлашћено лице и ставиће печат на ту изјаву, с тим да уколико се подноси заједничка понуда више понуђача онда ће на ту исту изјаву ставити печате и потписе овлашћена лица свих понуђача који учествују у тој конкретној заједничкој понуди.

Осим потписивања изјаве из поглавља **XII** и стављања печата, нису потребни никакви додатни докази у вези са захтевом за испуњавање услова из члана 75 став 2 ЗЈН.

**Питање број 4:**

Услов из чл. 75. ст. 1. тач. 2) Закона - **Доказ:** Правна лица: 1) Извод из казнене евиденције, односно уверењe основног суда на чијем подручју се налази седиште домаћег правног лица, односно седиште представништва или огранка страног правног лица, којим се потврђује да правно лице није осуђивано за кривична дела против привреде, кривична дела против животне средине, кривично дело примања или давања мита, кривично дело преваре; 2) Извод из казнене евиденције Посебног одељења за организовани криминал Вишег суда у Београду, којим се потврђује да правно лице није осуђивано за неко од кривичних дела организованог криминала; 3) Извод из казнене евиденције, односно уверење надлежне полицијске управе МУП-а, којим се потврђује да законски заступник понуђача није осуђиван за кривична дела против привреде, кривична дела против животне средине, кривично дело примања или давања мита, кривично дело преваре и неко од кривичних дела организованог криминала (захтев се може поднети према месту рођења или према месту пребивалишта законског заступника). Уколико понуђач има више законских заступника дужан је да достави доказ за сваког од њих.  Предузетници и физичка лица: Извод из казнене евиденције, односно уверење надлежне полицијске управе МУП-а, којим се потврђује да није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре (захтев се може поднети према месту рођења или према месту пребивалишта).

**Одговор:**

**Доказе из члана 75 став 1 достављају само понуђачи који нису регистровани у регистру понуђача. Као доказе из члана 75 став 1 тачка 2 понуђачи који нису из Србије достављају извод из** казнене евиденције, односно уверењe суда на чијем подручју се налази седиште понуђача којим се потврђује 1. да **правно лице** није осуђивано за кривична дела против привреде, кривична дела против животне средине, кривично дело примања или давања мита, кривично дело преваре и за неко од кривичних дела организованог криминала. Још се обавезно мора доставити и извод из казнене евиденције, односно уверење надлежне полицијске управе којим се потврђује 2. да **законски заступник** понуђача није осуђиван за кривична дела против привреде, кривична дела против животне средине, кривично дело примања или давања мита, кривично дело преваре и неко од кривичних дела организованог криминала (захтев се може поднети према месту рођења или према месту пребивалишта законског заступника). Уколико понуђач има више законских заступника дужан је да достави доказ за сваког од њих.

Ако се за било који тражени податак не може добити потврда надлежног органа зато што се за такве податке у земљи понуђача не издају потврде, тај понуђач ће дати изјаву под кривичном и материјалном одговорношћу, оверену код надлежног овлашћеног органа којом тврди да испуњава тражене услове. Наручилац задржава право да изврши проверу таквих података и у случају давања нетачне изјаве понуду одбије као неприхватљиву а против понуђача иницира покретање одговарајућег поступка код надлежних органа земље понуђача.

**Питање број 5:**

Partija ostala hrana

Stavka 6 govedja kocka 1/1--  da li ste mislili na koncentrat u prahu govedji ? ili bas na kocke

Stavka 15 isto pitanje

**Одговор:**

То је исто као коцка, само што је паковање од 1.000 грама.

Комисија за јавне набавке

Црвеног крста Србије